1.pielikums

Iepirkumam DVI /ZI/2021/09

“IKT sistēmu lietpratēja konsultāciju, atzinumu sniegšana un dalība pārbaudēs

Datu valsts inspekcijas vajadzībām”

**TEHNISKĀ SPECIFIKĀCIJA**

Iepirkumam “IKT sistēmu lietpratēja konsultāciju, atzinumu sniegšana un dalība pārbaudēs

Datu valsts inspekcijas vajadzībām”

* + - 1. **Vispārīga informācija**

Pasūtītājs uzdod un Izpildītājs ar saviem resursiem apņemas sniegt:

1.1. Konsultācijas, piedalīties Pasūtītāja organizētajās pārbaudēs, sniegt lietpratēja atzinumu atbilstoši Pasūtītāja pieprasījumam informācijas un komunikācijas tehnoloģiju (turpmāk – IKT) jomā (turpmāk – Pakalpojums).

Pakalpojums ietver:

1.1.1. konsultācijas - Izpildītāja kā speciālista IKT jomā padoma un/vai skaidrojuma sniegšanu Pasūtītājam;

1.1.2. piedalīšanos Pasūtītāja organizētajās pārbaudēs nozīmējot Izpildītāja pārstāvja līdzdalību pārbaudes veikšanā, nodrošinot nepieciešamo atbalstu savas kompetences ietvaros;

1.1.3. lietpratēja atzinums - Izpildītāja kā lietpratēja IKT jomā atzinuma par Pasūtītāja uzdotajiem jautājumiem sniegšanu;

1.1.4. WEB tīmekļa protokolu un to darbības konceptu (TCP/IP, HTTP, HTTPS/FTP, IRC, DNS) analīzi;

1.1.5. Mobilo aplikāciju (Android un Apple iOS) un lietojumprogrammu darbības tehnisko aspektu analīzi (datu iegūšana, datu apstrādes drošība, nosūtīšanu glabāšana un c.).

1.1.6. Informācijas sistēmu, un to komponenšu (operētājsistēmas, datubāžu vadības sistēmas, serveru datu pārraides tīkls) drošības kontroļu novērtēšana;

1.1.7. Atzinumu sniegšana par izmantoto tehnoloģisko risinājumu atbilstību normatīvo aktu prasībām, starptautisko drošības standartu prasībām;

1.1.8. Atzinumu sniegšana par informācijas sistēmu un to komponenšu esošās drošības kontroles, kā arī identificētām nepilnībām, iespējamiem draudiem nepilnības nenovēršanas gadījumā un rekomendācijām nepilnību novēršanai;

1.1.9. Informācijas sistēmās un kritiskās infrastruktūrās veiktās personas datu apstrādes drošības izvērtēšanu.

1.2. Izpildītājs nodrošina, ka Pakalpojums tiks sniegts atbilstošā kvalitātē saskaņā ar Līguma (Pielikums Nr.4) noteikumiem.

1.3. Izpildītājs apliecina, ka ar Līguma spēkā stāšanās brīdi Izpildītājam ir atbilstoša kvalifikācija/kompetence un nepieciešamie resursi, lai sniegtu Līgumā paredzētos Pakalpojumus.

**2. Pakalpojuma sniedzēja kvalifikācija/kompetence IKT jomā:**

2.1.Pakalpojuma sniedzējam pakalpojuma izpildei ir nepieciešamā kvalifikācija/kompetence sekojošās IKT jomās:

2.1.1. informācijas tehnoloģiju jomā;

2.1.2. telekomunikāciju jomā.

2.2.Pakalpojuma sniedzējs iepriekšējo 3 (trīs) gadu laikā ir veicis Informācijas sistēmu, un to komponenšu (operētājsistēmas, datubāzu vadības sistēmas, serveru datu pārraides tīkls) drošības kontroļu novērtēšanu vai sniedza atzinumu par izmantoto tehnoloģisko risinājumu atbilstību normatīvo aktu prasībām, starptautisko drošības standartu prasībām un labās prakses pārvaldības principiem.

2.3. Pakalpojuma sniedzējs iepriekšējo 3 (trīs) gadu laikā ir veicis informācijas sistēmu un kritiskās infrastruktūras drošības testēšanu, kur pārbaudāmas drošības kontroles ietver, bet neaprobežojas ar:

2.3.1. informācijas ievākšanu par sistēmām no publiskajiem resursiem;

2.3.2. lietojuma autentifikācijas mehānisma un paroļu politikas (prasības parolēm) pārbaudi;

2.3.3. tīmekļa lietojuma sesiju mehānisma pārbaudi;

2.3.4. tīmekļa lietojuma aizsardzības pārbaudi, lai neautorizētas personas nevarētu iegūt informāciju, kas ir paredzēta ierobežotam personu lokam;

2.3.5. datu ievades validācijas pārbaudi;

2.3.6. tīmekļa pakalpojumu (web service) darbības pārbaudi;

2.3.7. datu bāzes satura un lietotāju tiesību pārbaudi;

2.3.8. pārsūtamo datu šifrēšanas mehānisma pārbaudi;

2.3.9. loģiskās piekļuves kontroles auditu;

2.3.10. IKT serveru lokālā tīkla infrastruktūras (komutatori, maršrutētāji, ugunsmūri) konfigurācijas failu un arhitektūras analīzes ziņojums;

2.3.11. atzinumu sniegšana, kas iekļauj detalizētu informāciju par IKT sistēmu atklātajām ievainojamībām vai drošības nepilnībām;

2.3.12. Meklēšanas dziņos pieejamās informācijas izpēti un informācijas noplūdes meklēšanu;

2.3.13. Web serveru metadatņu izpēte informācijas noplūdes meklēšanu;

2.4. Pakalpojuma sniedzējs spēj analizēt Mobilo aplikāciju (Android un Apple iOS) un lietojumprogrammu darbības tehniskos aspektus (datu iegūšanu, datu apstrādes drošību, nosūtīšanu glabāšanu u.c.)

**3. Prasības Pakalpojuma izpildei**

Tehniskās specifikācijas definētais Pakalpojums jāveic saskaņā ar:

3.1. Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (turpmāk – regula), prasībām;

3.2. standartiem LVS ISO/IEC 27002 un LVS ISO/IEC 27005, ņemot vērā arī Latvijas Republikas normatīvo aktu prasības attiecībā uz iestādes darbību un datu aizsardzību, kā arī labo praksi;

3.3. Valsts informācijas sistēmu likums;

3.4. Ministru kabineta 28.07.2015. noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”;

3.5. Ministru kabineta 11.10.2005. noteikumi Nr.764 "Valsts informācijas sistēmu vispārējās tehniskās prasības";

3.6. Tehniskās specifikācijas definētais sagatavotais Atzinums Pakalpojuma izpildei ir sniedzams rakstveidā. Atzinumam jāsatur precīzs veikto pētījumu apraksts, to rezultātā izdarītie secinājumi un motivētas atbildes uz Pasūtītāja uzdotajiem jautājumiem. Ja lietpratējs, gatavojot atzinumu, konstatē apstākļus, kuriem ir nozīme lietā un par kuriem viņam jautājumi nav uzdoti, viņš var savā atzinumā norādīt uz šiem apstākļiem.